b"\n_START_ARTICLE_\nChristopher Wolstenholme\n_START_SECTION_\nBiografia\n_START_PARAGRAPH_\nWolstenholme va n\xc3\xa9ixer a Rotherham, al comtat angl\xc3\xa8s de Yorkshire abans de mudar-se a Teignmouth, Devon el 1989. Mentre estava all\xc3\xa0, tocava la bateria en una banda. Matthew Bellamy i Dominic Howard tocaven junts en un altre grup. Despr\xc3\xa9s de dos anys de baixistes poc exitosos en la banda d'aquests \xc3\xbaltims, Wolstenholme va abandonar la bateria i se'ls va unir com a baix per a crear The Rocket Baby Dolls, embri\xc3\xb3 de la futurament reanomenada Muse. Encara que ell mai havia tocat el baix abans en aquell temps, Wolstenholme \xc3\xa9s ara considerat un baixista d'alt nivell en la ind\xc3\xbastria musical, havent guanyat i sent nominat en m\xc3\xbaltiples enquestes on-line i fins i tot sent afalagat per l'ex-membre dels The Beatles Paul McCartney, despr\xc3\xa9s de l'extraordin\xc3\xa0ria actuaci\xc3\xb3 de la banda en el show de tancament de l'edici\xc3\xb3 2004 del Festival de Glastonbury. Actualment resideix a Teignmouth amb la seva dona Kelly i els seus tres fills."